proiect

G U V E R N U L  R E P U B L I C I I   M O L D O V A

HOTĂRÎRE nr.___

         din ______________2012
        Chişinău
Privind aprobarea categoriilor de vârstă ale deponenţilor Băncii de Economii pentru plata sumei indexate în anul 2012

În vederea executării Legii nr.1530-XV din 12 decembrie 2002 privind indexarea depunerilor băneşti ale cetăţenilor în Banca de Economii (Monitorul oficial al Republicii Moldova, 2002, nr.174-176, art.1337), cu modificările ulterioare, Guvernul HOTĂRĂŞTE:

Se aprobă următoarele categorii de vârstă ale deponenţilor Băncii de Economii pentru plata sumei indexate în anul 2012:
1. deponenţii născuţi până în anul 1991 inclusiv pentru plata sumei indexate aferente  primei etape;
2. deponenţii născuţi până în anul 1921 inclusiv pentru plata sumei indexate aferente  etapei a doua. 
         PRIM-MINISTRU      

  Contrasemnează:

Ministrul Finanţelor


NOTĂ INFORMATIVĂ

la proiectul Hotărârii Guvernului „Privind aprobarea categoriilor de vârstă ale deponenţilor  Băncii de Economii pentru plata sumei indexate în anul 2012”


În conformitate cu prevederile Legii nr.1530-XV din 12 decembrie 2002 privind indexarea depunerilor băneşti ale cetăţenilor în Banca de Economii (art.7, lit.(b)), Guvernul Republicii Moldova urmează să precizeze anual, în funcţie de sumele prevăzute în bugetul de stat pentru indexare, categoriile de cetăţeni ale căror depuneri  se  vor indexa. 

În Legea bugetului de stat pe anul 2012 pentru indexarea depunerilor băneşti la Banca de Economii sînt aprobate cheltuieli în mărime de 65 mil.lei.

În anul 2011 a fost finalizată, în general, achitarea indexaţiei la I etapă deponenţilor Băncii de Economii născuţi pînă în anul 1991, iar în anul 2012 se prevede a începe achitarea sumei indexate aferente etapei II.

Conform deciziei Comisiei centrale pentru indexarea depunerilor băneşti ale cetăţenilor din 8 februarie 2012,  pentru plata sumei indexate la etapa II în anul 2012 sînt propuse categoriile de vârstă ale deponenţilor Băncii de Economii născuţi pînă în anul 1921 inclusiv, în suma totală de 50,7 mil.lei, dintre care cei născuţi pînă în anul 1918 - 27,2 mil.lei, cei născuţi în anul 1919 - 5,8 mil.lei, cei născuţi în anul 1920 - 7,9 mil.lei şi cei născuţi în anul 1921- 9,8 mil.lei.

Concomitent, în anul curent  simultan cu etapa II urmează fi achitate sumele indexate aferente etapei I deponenţilor care nu au primit indexarea  în anii precedenţi în termenii stabiliţi precum şi celor care nu s-au înregistrat. Termenul depunerii cererii de înregistrare este stabilit pînă la 1 iunie 2012. Conform estimărilor, pentru achitarea sumelor indexate la etapa I în anul 2012 pot fi necesare mijloace băneşti în sumă de cca 15 mil.lei. 

Întru executarea Legii nr.1530-XV din 12 decembrie 2002 şi Legii bugetului de stat pe anul 2012, se propune spre examinare proiectul Hotărârii Guvernului „Privind aprobarea categoriilor de vârstă ale deponenţilor Băncii de Economii pentru plata sumei indexate în anul 2012”.

Obiecţiile şi propunerile la proiectul de hotărăre urmează a fi prezentate Ministerului Finanţelor pînă la data de 24 februarie a.c. în format electronic la adresa: victor.martinenco@mf.gov.md. 

În caz de necesitate, informaţii suplimentare pot fi obţinute la tel. 220474, 225535
